Bruxelles, den 21.12.2004

KOM(2004)823 endelig

MEDDELELSE FRA KOMMISSIONENTIL EUROPA-PARLAMENTET OG RÅDET

Særlig ramme for bistand til traditionelle AVS-bananleverandører (Rådets forordning (EF) nr. 856/1999) Kommissionens toårige rapport 2004

1. INDLEDNING

1.1 I 2003 androg verdensproduktionen af bananer ca. 69 mio. tons. Den største producent er Indien, og de vigtigste eksportører er Ecuador, Costa Rica, Filippinerne og Colombia.

Næsten alle bananer, der importeres til USA, er af latinamerikansk oprindelse. De latinamerikanske bananer tegner sig desuden for en markedsandel på over 60 % i EU, mens importen fra AVS-landene og EF-produktionen deles næsten ligeligt om resten af markedet.

I 2002 blev næsten 95 % af AVS-landenes samlede bananeksport solgt til EU. I 2003 tegnede importen af bananer fra Côte d'Ivoire og Cameroun sig for over 60 % af den samlede AVS-import til EU.

1.2 Import af bananer til EU har traditionelt været reguleret af en toldkontingentordning med udpræget præferencebehandling af bananer fra Afrika, Vestindien og Stillehavet (de såkaldte AVS-lande). EU’s ordning for bananimport har ikke ændret sig i perioden 2002-2004. Som følge af EU-udvidelsen den 1. maj 2004 er mængden af importerede bananer blevet forøget med en yderligere mængde for perioden 1. maj til 31. december 2004 for at sikre en tilstrækkelig bananforsyning til forbrugerne i det udvidede EU.

EU har opnået to dispensationer i WTO til at dække importpræferenceordningerne for AVS-landene. Den første[1] omfatter toldpræferencerne for bananimport for AVS-landene inden for rammerne af Cotonou-aftalen indtil den 1. januar 2008. Den anden[2] drejer sig om, at kontingent C skal forbeholdes AVS-landene indtil den 1. januar 2006.

EU har forpligtet sig til at indføre en ren toldordning for bananimport senest den 1. januar 2006.[3] Man har endnu ikke fastlagt niveauet for denne told. AVS-landene vil fortsat nyde fordel af toldpræferencer under den nye ordning: deres præferencefordel på markedet vil imidlertid afhænge af det toldniveau, der aftales.

1.3 For at gøre det lettere for de tolv traditionelle AVS-bananleverandører at klare overgangen til de nye markedsvilkår blev der allerede i 1999 indført en særlig ramme for bistand (SFA) via en specifik budgetpost. Fem afrikanske og syv vestindiske lande betragtes som traditionelle bananleverandører og er derfor berettiget til støtte fra SFA. Via rammeordningen ydes der økonomisk og teknisk bistand til specifikke projekter, der bliver foreslået af de berørte lande ud fra en langfristet, forud aftalt strategi, der er godkendt af Kommissionen. Tildelingerne til de enkelte lande udregnes på basis af to kriterier: landets konkurrenceunderskud i forhold til leverandører i andre tredjelande og bananproduktionens betydning for det pågældende AVS-lands økonomi. Generelt blev der i forbindelse med tildelingerne i de første gennemførelsesår (1999-2001) fokuseret mere på forbedring af produktiviteten end på diversificering, mens der i perioden fra 2002 til 2004 blev lagt større vægt på at lette de pågældende landes diversificeringsbestræbelser. I henhold til de to forordninger [4] er man siden begyndelsen af 2004 startet på at nedsætte alle landetildelingerne med indtil 15 %. I overensstemmelse med forordningerne nedsættes tildelingerne mindre for de lande, som har formået at forbedre deres konkurrenceevne.

2. RETSGRUNDLAG

Rådet vedtog den 22. april 1999 forordning (EF) nr. 856/1999[5] om en særlig ramme for bistand til traditionelle AVS-bananleverandører. Den 22. juli 1999 vedtog Kommissionen forordning (EF) nr. 1609/1999[6] om gennemførelsesbestemmelser til Rådets forordning.

I 2002 blev budgetposten forøget til 40 mio. EUR. Kommissionens afgørelse om tildeling af de (individuelle) disponible beløb for 2003 inden for rammerne af den særlige ramme for bistand blev vedtaget den 14. marts 2003.[7] Den relevante kommissionsafgørelse for budgetposten for 2004, der beløb sig til i alt 37,31 mio. EUR, blev vedtaget den 1. april 2004.[8]

2.1. Mål

Det overordnede mål er at forbedre konkurrenceevnen i den traditionelle AVS-banansektor eller at fremme en diversificering, når det ikke længere er muligt at forbedre konkurrenceevnen. Generelt forfølges dette mål gennem finansiering af projekter, der tager sigte på at

- forøge produktiviteten uden at skade miljøet

- forbedre kvaliteten, bl.a. gennem plantesundhedsforanstaltninger

- tilpasse produktion, distribution og markedsføring til EU's kvalitetsstandarder

- oprette producentorganisationer, der fokuser på at forbedre markedsføringen og udvikle miljøvenlige produktionsmetoder, herunder "fair-trade"-bananer

- udvikle markedsførings- og/eller produktionsstrategier, der opfylder kravene i EU’s fælles markedsordning for bananer

- bistå bananproducenterne med at udvikle miljøvenlige produktionsmetoder, herunder "fair trade"-bananer

- bistå med uddannelse og markedsinformation og forbedre distributionsinfrastrukturen

- støtte en diversificering, når banansektorens konkurrenceevne ikke er bæredygtig.

2.2. Rapportering

Ifølge artikel 9 i Rådets forordning "sender Kommissionen senest den 31. december 2000 og derefter hvert andet år Europa-Parlamentet og Rådet en rapport ledsaget af eventuelle forslag om denne forordnings virkemåde" . Nærværende rapport opfylder denne forpligtelse for årene 2003 og 2004. Den forrige rapport for årene 2001 og 2002 udkom den 23.12.2002.[9]

3. MARKEDSOPLYSNINGER

I 2003 androg verdensproduktionen af bananer ca. 69 mio. tons (68 mio. tons i 2002). Den største producent er Indien (23,8 % af verdensproduktionen), mens de største eksportører er Ecuador, Costa Rica, Filippinerne og Colombia, som i 2002 tilsammen kontrollerede 63 % af verdens bananeksport.

De vigtigste importmarkeder for bananer er USA (3,9 mio. tons i 2002) og EU (3,3 mio. tons i 2002). Næsten alle bananer, der importeres til USA, er af latinamerikansk oprindelse. Derimod deler de latinamerikanske bananer (63 %) EU-markedet med AVS-importen (19 %) og EF-produktionen (18 %).

I 2002 blev næsten 95 % af AVS-landenes samlede bananeksport solgt til EU. I 2003 tegnede importen af bananer fra Côte d'Ivoire og Cameroun sig for næsten 63 % (61 % i 2002) af den samlede AVS-import til EU.

EU er et attraktivt marked for bananleverandører, da priserne er højere end på det amerikanske marked på grund af kontingentordningen og de lavere toldsatser og transportomkostninger. I 2003 var gennemsnitsprisen på de latinamerikanske leverancer 621 EUR/t, mens gennemsnitsprisen på AVS-importen lå på 616 EUR/t. Der kan imidlertid konstateres betydelige prisforskelle mellem de forskellige AVS-leverandører: I 2003 var gennemsnitsprisen for bananer med oprindelse i Belize på 501 EUR/t, mens gennemsnitsprisen for bananer fra Côte d'Ivoire lå på 676 EUR/t.

4. EU'S HANDELSORDNING

EU’s handelsordning for bananer har ikke ændret sig siden den sidste SFA-rapport.

Siden den 1. januar 2002 har EF’s bananimport været omfattet af toldkontingenter og importlicenser, der fordeles på grundlag af tidligere handel.

Der anvendes følgende tre toldkontingenter: toldkontingent A på 2 200 000 tons med en told på 75 EUR/t (0 EUR for AVS-bananer); toldkontingent B på 453 000 tons med en told på 75 EUR/t (0 EUR for AVS-bananer); og toldkontingent C på 750 000 tons med en told på 0 EUR/t (forbeholdt AVS-bananer). A- og B-toldkontingenterne er åbne for bananer af enhver oprindelse; C-toldkontingentet er forbeholdt AVS-landene.

Import af bananer uden for disse toldkontingenter pålægges en told på 680 EUR/t. AVS-landene nyder fordel af en toldpræference på 300 EUR/t.

Som følge af EU’s udvidelse den 1. maj 2004 er der truffet hensigtsmæssige foranstaltninger for at sikre en tilstrækkelig forsyning af bananer til forbrugerne i det udvidede EU. Med henblik herpå er de gældende bananimportmængder blevet forhøjet med 300 000 tons for perioden 1. maj til 31. december 2004.

I forbindelse med EU-udvidelsen gav EU desuden i 2004 udtryk for, at det var villigt til at føre forhandlinger med de relevante WTO-medlemmer om eventuelle handelskompensationer i henhold til artikel XXIV.6 i GATT for forhøjelsen af importtold på bananer som følge af anvendelsen af EU 15-tolden på de nye medlemsstater.

I betragtning af at det i forordningen om den fælles markedsordning for bananer, aftalerne om bananer med Ecuador og USA og WTO-dispensationerne fra artikel I i GATT hvad angår AVS/EF-partnerskabsaftalen fastsættes, at der skal indføres en ren toldordning senest den 1. januar 2006, meddelte EU den 15. juli 2004 WTO, at det havde til hensigt at ændre WTO-indrømmelserne for bananer i overensstemmelse med procedurerne i artikel XXVIII i GATT.

Hvad angår AVS-bananleverandørerne, skal Kommissionen opfylde sine forpligtelser i henhold til Cotonou-aftalen og agter derfor at udvise særlig opmærksomhed over for konsekvenserne af ændringerne i importordningen for AVS-bananproducenterne, undersøge passende måder til at håndtere deres specifikke situation, herunder præferenceadgang for AVS-produkter, og søge at opretholde et præferenceniveau for AVS-landene svarende til det, der er fastlagt på grundlag af det udvidede EU med 25 medlemsstater.

5. FINANSIERINGSAFGØRELSER

5.1. Budgetposten for 2003

De finansieringsforslag, der var udarbejdet af de 12 støtteberettigede AVS-lande, blev alle godkendt af EUF-udvalget i november 2003. Selv om de finansielle forpligtelser alle blev godkendt i slutningen af 2003, blev de respektive finansieringsaftaler først undertegnet i slutningen af 2004 på grund af gennemførelsen af den kontrol, der er foreskrevet i artikel 164 i finansforordningen (undtagen for Somalias vedkommende, hvor finansieringsaftalen blev undertegnet tidligere, eftersom programforvaltningen der er centraliseret). Under denne kontrol, der blev gennemført i oktober-november 2004, blev det undersøgt, om kriterierne for decentraliseret forvaltning var opfyldt.

Finansieringsaftalerne for 2003 beløber sig til i alt 40 mio. EUR med en fordeling af midlerne som vist i bilag I.

5.2. Budgetposten for 2004

De vejledende beløb for 2004 blev meddelt modtagerlandene i april 2004. Da alle 12 lande forelagde finansieringsforslag, skulle der ikke foretages en omfordeling af uudnyttede midler.

2004-tildelingernes samlede beløbsstørrelse er en anelse lavere end i de foregående år, idet det i artikel 7 i Rådets forordning (EF) nr. 856/1999 er fastsat:

”Fra år 2004 […] anvendes der en reduktionskoefficient på indtil 15 % på størrelsen af den bistand, der er stillet til rådighed for individuelle traditionelle AVS-leverandører. Når der gennemføres programmer i henhold til artikel 3, stk. 2, litra a) [med sigte på at fremme produktiviteten] , skal denne reduktionskoefficient nedsættes i samme udstrækning som den konstaterede forøgelse af konkurrenceevnen i forhold til det foregående år”.

De 12 finansieringsforslag blev forelagt EUF-udvalget i november, hvor de blev godkendt.

6. GENNEMFØRELSE

Ligesom i perioden 1999-2002 har de beløb, der i 2003- og 2004-finansieringsaftalerne er bevilget til at øge bananplantagernes produktivitet, været fortsat faldende. Forholdet mellem den del af støtten, der er afsat til diversificering, og den del, der er afsat til forbedring af produktiviteten, i tildelingerne for 2003 og 2004 var på henholdsvis 171 % og 178 %, fra 81 og 178 % i 2001 og 2002 (se bilag VI).

I artikel 3 i Rådets forordning (EF) nr. 856/1999 fastsættes det, at ”Der ydes […] faglig og finansiel bistand for at bidrage til gennemførelse af programmer, der tager sigte på […]at støtte diversificering, når der ikke er mulighed for bæredygtig forbedring af konkurrenceevnen i banansektoren”.

I 16 af de 24 finansieringsaftaler er der bevilget midler til diversificeringsprojekter.

6.1. Diversificering

Programmerne med sigte på at fremme diversificering fokuserer især på omskoling af bananproducenter.

- Saint Lucia, Saint Vincent og Grenadinerne, Dominica, Grenada, Kap Verde, Somalia og Madagaskar har planlagt at bruge det fulde beløb af deres 2003- og 2004-tildelinger til landbrugsmæssige og institutionelle støtteprojekter.

- 2003- og 2004-tildelingerne til Jamaica er fordelt på begge sektorer: fremme af produktivitet og diversificering.

- Seks ud af otte lande, der gennemfører diversificeringsprojekter med støtte fra deres 2003-2004-tildelinger, har også inkluderet en specifik komponent for faglig bistand i deres programmer.

6.2. Fremme af produktiviteten

Der gennemføres projekter med sigte på at øge bananplantagernes produktivitet i 5 af de 12 lande. I 2003 og 2004 omfatter disse projekter aktiviteter vedrørende:

- kunstvanding og dræning i Cameroun, Côte d’Ivoire, Jamaica og Surinam

- modernisering af plantager i Cameroun, Côte d’Ivoire og Belize

- pakning og opbevaring af høstede bananer i Cameroun, Côte d’Ivoire og Surinam

- infrastruktur og sociale projekter i Cameroun, Côte d’Ivoire og Belize

- specifik faglig bistand i Côte d’Ivoire, Belize, Jamaica og Surinam

- certificering af produktionsinstrumenter i Côte d’Ivoire med henblik på at opfylde de kvalitetsstandarder, markedsforholdene påbyder.

6.3. Betalinger og udbetalinger

Tabellerne i bilag II, III og IV viser tildelinger, betalinger og udbetalinger for de respektive SFA og lande pr. 15.10.2004 og pr. 31.12.2003.

Der kan konstateres et kraftigt fald i betalingerne i 2004, som især skyldes nødvendigheden af at tilpasse de igangværende projekter til kravene i den nye finansforordning, som trådte i kraft i 2003.

Således var det ikke længere muligt at gennemføre projekter på grundlag af årlige arbejdsplaner (AWP)[10], eftersom der endnu ikke forelå nogen konklusioner af kontrollen i henhold til artikel 164 i finansforordningen.

Som det fremgår af bilag VIII, er det beløb, der på grundlag af årlige arbejdsplaner er betalt til projekter, som er gennemført mellem 1999 og 2004, på 62,60 mio. EUR, mens udbetalingerne beløber sig til 35,67 mio. EUR.

Selv om der er konstateret en betydelig forsinkelse i gennemførelsen af projekter i 2003 og 2004, skulle situationen blive bedre i begyndelsen af 2005, da der efter kontrollen i henhold til finansforordningens artikel 164 er mulighed for decentral forvaltning i de fleste lande.

7. OVERVÅGNING

Da den oprindelige overvågningsmission blev gennemført i alle de vestindiske lande i 2001, var der endnu ikke gennemført nogen aktiviteter, men i mellemtiden er de relevante projekter blevet lanceret med succes.

GD AGRI har indgået en kontrakt med en konsulent inden for rammerne af den fælles markedsordning for bananer til at gennemføre en begrænset analyse af SFA. Det er aftalt, at referencerammerne vil blive udvidet til også at omfatte en detaljeret analyse af konsekvenserne af SFA fra 1999 til 2004.

Overvågningsmissionen vil også fokusere på de nuværende bananstrategier og vurdere deres følsomhed over for det toldniveau, der skal indføres. For de programmer, der foreslås og gennemføres inden for rammerne af SFA, vil det desuden blive vurderet, hvor effektivt de bidrager til de enkelte modtagerlandes egne strategier.

Overvågningsmissionen, som vil aflægge besøg i alle 12 lande, er startet i slutningen af 2004 og forventes at aflægge rapport midt i 2005.

8. ANBEFALINGER OG KONKLUSIONER

På grund af gennemførelsen af den kontrol, der er foreskrevet i finansforordningens artikel 164, har der været betydelige forsinkelser med gennemførelsen af projekter i de seneste to år. Bestemmelserne i nævnte artikel giver mulighed for decentraliseret forvaltning i de fleste af de pågældende lande. Gennemførelsessituationen skulle således blive bedre i begyndelsen af 2005.

Sideløbende med anvendelsen af reduktionskoefficienten på indtil 15 % af størrelsen af den bistand, der er stillet til rådighed, og denne reduktionskoefficients nedsættelse proportionalt med den konstaterede forøgelse af konkurrenceevnen er gennemførelsen og programmeringen blevet ændret fra at støtte konkurrenceevnen til primært at støtte diversificering. Denne tendens er fortsat i perioden 2002-2004.

I 2002 blev der bestilt og gennemført en evaluering af forordning (EF) nr. 856/1999. Anbefalingerne heri, bl.a. flerårig programmering for at reducere de administrative trin og dermed forenkle hele den administrative procedure, mentes ikke at svare til kravene i SFA-forordningen og finansforordningen. Der er bestilt, skitseret og udarbejdet andre rapporter for andre donorer.[11] Kommissionen er i færd med at undersøge konklusionerne og anbefalingerne heri med henblik på at forenkle og fremskynde gennemførelsen af SFA inden for rammerne af de gældende forskrifter. WORKING DOCUMENTS

Introduction to the Annexes:

Annexes II (1999), III (2000), IV (2001), V (2002) and VIII (recapitulative) show per country:

- payments (transfer from EC account to double signature account)

- disbursements (final payments of invoices) for annual work programmes

- payments/disbursements for specific commitments.

ANNEX I:BANANA BUDGET LINE 21-03-18 (Ex B7-8710) COUNTRY ALLOCATIONS for 2003 AND 2004

+++++ TABLE +++++

ANNEX II:SFA 1999

Financial situation as at:15/10/2004 for payments 31/12/2003 for disbursements

+++++ TABLE +++++

ANNEX III: SFA 2000

Financial situation as at:15/10/2004 for payments 31/12/2003 for disbursements

+++++ TABLE +++++

ANNEX IV: FA 2001

Financial situation as at:15/10/2004 for payments 31/12/2003 for Disbursements

+++++ TABLE +++++

ANNEX V:SFA 2002

Financial situation as at:15/10/2004 for payments 31/12/2003 for disbursements

+++++ TABLE +++++

ANNEX VI:Overview of activities by type of assistance

[pic]

1) Irrigation and drainage 2) Renewal of plantations (3) Phyto-sanitary treatment (4) Fertiliser (5) Packing (6) Cold storage (7) Agriculture/rural development (8) Roads (9) Social infrastructure (10) Microcredit (11) Social projects (12) Training (13) Institutional support (14) Technical Assistance ANNEX VII:CHART:Global payments on AWP over Global Payments on Specific Commitments

[pic]

ANNEX VIII:CHART:Global payments over Global Disbursements on AWP only

[pic]

+++++ TABLE +++++

[1] WTO's beslutning af 14. november 2001: WT/MIN(01)15: “European Communities - The ACP-EC Partnership Agreement”.

[2] WTO's beslutning af 14. november 2001: WT/MIN(01)16: “European Communities – Transitional regime for the EC autonomous tariff rate quota on imports of bananas”.

[3] Rådets forordning (EF) nr. 216/2001

[4] Artikel 7, stk. 2, i Rådets forordning (EF) nr. 856/1999 og artikel 5 i Kommissionens forordning (EF) nr. 1609/1999.

[5] EFT L 108 af 27.4.1999, s. 2.

[6] EFT L 190 af 23.7.1999, s. 14.

[7] Afgørelse E/2003/359 - C(2003)766

[8] Afgørelse E/2004/644 - C(2004)1142

[9] KOM(2002) 763 endelig

[10] En årlig arbejdsplan (AWP), også kaldet programoverslag, er et dokument, som fastlægger de nødvendige menneskelige og materielle ressourcer, budgettet og de detaljerede tekniske og administrative ordninger for gennemførelsen af et projekt over en bestemt periode.

[11] F.eks. NERA Economic Consulting’s rapport “Addressing the impact of preference erosion in bananas on Caribbean countries”, der blev udarbejdet for DFID i august 2004.

[12] Approximate amount calculated at the exchange rate of December 2003.

[13] The disbursed amount is higher than the one paid from HQ because of the exchange rates fluctuations.

[14] Approximate amount calculated at the exchange rate of December 2003.

[15] The disbursed amount is higher than the one paid from HQ because of the exchange rates fluctuations.